runetrust/blame-folketinget-dk huggingface dataset:
Poul Nødgaard (DF), 2006-04-04:
Jeg tror på, at de nye folk, der er valgt ind i de nye sammenlægningsudvalg, og som fra den 1. januar 2007 skal udgøre de nye byråd for de nye 98 storkommuner, i meget høj grad vil prøve at se på deres kommune som – misforstå mig ikke – en form for en forretning, hvor de hele tiden ser på, hvor de kan effektivisere og lignende.
Jørgen Arbo-Bæhr (EL), 2006-03-02:
Derfor kunne jeg godt tænke mig at rejse det, som Venstres ordfører kaldte en relevant problemstilling i forbindelse med sygedagpengelovgivningen, nemlig det faktum, at en lang række mennesker i det her land falder ud af sygedagpengelovgivningen på grund af varighedsbegrænsningen på 52 uger.
Lars Løkke Rasmussen (V), 2003-11-19:
I øvrigt er det sådan, at hele spørgsmålet om, hvilken rolle kommunen skal spille på forebyggelses- og sundhedsfremmeområdet, også vil melde sig med ganske stor styrke i kølvandet på afgivelsen af Strukturkommissionens betænkning den 9. januar næste år.
Karsten Hønge (SF), 2021-12-09:
Socialdemokraternes ordfører, fru Annette Linds, tale var bygget op omkring hele det kernespørgsmål, at vi allerede havde en vedtagelse, der ovenikøbet skulle være bedre end det forslag, der ligger, og som arbejder med et kvalificeret flertal; så skulle det forslag til vedtagelse, som Folketinget tidligere har vedtaget, være endnu bedre.
Ane Halsboe-Jørgensen (S), 2026-02-25:
Hvis man vil ned ad det spor, som ordføreren lægger op til, og definitionen af yderkommuner skal ændres, så vil der være en risiko for, at Europa-Kommissionen finder, at hele befordringsfradraget udgør indirekte diskrimination i forhold til EU-reglerne.
Katarina Ammitzbøll (KF), 2022-02-04:
Men det, man jo kan blive lidt bekymret for, er: Hvad er det, vi står og venter på, hvad angår en redskabskasse for energi og forsyning, og hvornår træder det i kraft, når vi virkelig har en akut udfordring med at få udbygget vores energi, særlig på land?
Ole Glahn (RV), 2005-11-01:
Jeg synes altså, det vil være mest interessant, hvis vi her i Folketinget først og fremmest koncentrerer os om de spørgsmål, som vi har indflydelse på, og derfor vil jeg endnu en gang spørge ministeren: Hvad er der i vores forslag, som vedrører ministerens område og Folketingets område, som ministeren synes er forkert, siden ministeren ikke kan støtte det forslag?
Helle Thorning-Schmidt (S), 2013-12-03:
Og det betyder, at den mest håndterbare måde at tage fat på det på vel er, at man kigger på det ydelse for ydelse og så overvejer, om der er noget, som man tidligere har gjort, der skal ændres, sådan som vi også har kigget på det i fællesskab i forhold til SU.
Lars Boje Mathiesen (UFG), 2023-12-07:
Så nu må jeg spørge ordføreren: Ligger ordføreren inde med nogle konkrete informationer og oplysninger om, at trusselsbilledet mod Danmark er det værre , sådan at vi bliver nødt til at begrænse ytringsfriheden, mens Sverige ikke har samme trusselsbillede, så de behøver ikke at begrænse ytringsfriheden, i forhold til at det er et sikkerhedsmæssigt spørgsmål?
Erling Christensen (S), 2000-04-13:
Det, hr. Helge Adam Møller siger, er, at vi også skal afpasse vores lovgivning, således at den føles rimelig for dem, der skal rette sig efter den, og dér må vi konstatere, at på de sikre motorveje må vi kunne prøve at sætte hastigheden op fra 70 km/t, men samtidig er jeg enig med fru Margrete Auken i, at vi må gøre en meget, meget alvorlig indsats imod hastighederne. Så kan jeg sige, at i øjeblikket er der 13.000 lastbiler, dvs. 25 pct., der ikke har påmonteret hastighedsbegrænsning, men antallet vil falde, efterhånden som de bliver udskiftet.
Frank Aaen (EL), 1998-11-26:
Jeg vil da gerne gentage mit spørgsmål til hr. Jørgen Winther: Vil hr. Jørgen Winther erkende, at når man gennemfører en behandlingsgaranti for visse typer sygdomme, som man har aftalt med regeringen, uden at tilføre sygehusvæsenet ekstra midler, så er man dermed med til at sikre længere ventelister på andre sygdomsområder og dermed med til at gøre de fine ord om, at vi skal have et mere frit sygehusvalg, til en illusion?
Pernille Rosenkrantz-Theil (EL), 2003-12-12:
Her nedbringer regeringen i uskøn alliance med Dansk Folkeparti og Det Radikale Venstre antallet af praktikpladser og forringer i øvrigt de økonomiske vilkår for de praktikanter, der er så heldige faktisk at få en skolepraktikplads.
Ole M. Nielsen (KRF), 2002-02-26:
I mellemtiden har jeg været nede hos embedsfolkene og fået opklaret, så vidt jeg forstår, men det må vi have ordnet yderligere under udvalgsbehandlingen, at skat, der følger af dansk ejendom, tilfalder Danmark. Så har jeg altså fået et argument imod det forslag her.
Lise von Seelen (S), 2008-05-15:
Folk er naturligvis optaget af, at der er gode skoler i et område; at børnene bliver passet i gode børnetilbud og dagtilbud; at der er veludbyggede idrætsfaciliteter; at der ikke skal køres 100 km til et akutsygehus, hvis en i familien er kommet galt af sted - alt sammen kommunale og regionale serviceområder, der mange steder lider i forbindelse med den spændetrøje, som regeringen holder det offentlige område i.
Martin Lidegaard (RV), 2024-10-03:
Jeg frygter, at vi starter et nyt karakterræs i 8. og 9. klasse stik mod alle anbefalinger og med mere mistrivsel, hvor det vil være drengene, der taber, hvor det vil være folk fra ikkeboglige hjem, der taber, og hvor det vil være yderområderne, der taber.
Thomas Adelskov (S), 2005-12-15:
Vi har aftalt i juni måned, og det er det, vi henholder os til, og det er det, vi har forhandlet videre ud fra i de konkrete lovforslag, at personer, hvis arbejdsevne er så begrænset, at de ikke kan opnå ordinær beskæftigelse, ikke er omfattet af regler om bortfald af kontanthjælp.
Søren Søndergaard (EL), 2003-10-08:
Det er en detalje, som ikke omtales meget, men det er ikke desto mindre en kendsgerning, der jo betyder, at befrielsen i hvert fald for dem, der er blevet dræbt og deres nærmeste familie, ikke har været nogen velsignelse, men som også har betydet, at mange i medlemskredsen fra starten har været imod det, der er foregået.
Jens Vibjerg (V), 1999-02-12:
Alle, der kender tallene for den demografiske udvikling de næste 15 år, må erkende, at den væsentlig lavere tilgang til arbejdsmarkedet og ikke mindst den voldsomt store forøgelse af antallet af ældre og dermed den større økonomiske byrde, det medfører, gør det nødvendigt, at vi alle bliver længere på arbejdsmarkedet.
Peder Hvelplund (EL), 2023-05-04:
Jeg kender ikke et andet EU-land, der gør det her, siger han og tilføjer: I dag afspejler denne skønsmæssige procedure udført af politikere i Danmark en forældet praksis i Europa, og det er i det hele taget en meget usædvanlig praksis i retsstatsbaserede demokratier rundtom i hele verden.
Morten Homann (SF), 2005-12-01:
Vil hr. Jakob Axel Nielsen og Det Konservative Folkeparti så forfægte, at huslejen i den almene sektor alligevel skal være højere, at lejerne skal betale mere, end de egentlig behøver at gøre, fordi man ikke vil gå ind og få lavet huslejeberegningen om, altså uden at det koster staten en krone?
Marcus Knuth (KF), 2021-11-17:
Men helt ærligt: Hvis det er sådan, at man bare på noget tidspunkt har været til fare for Danmarks sikkerhed, skal man selvfølgelig ikke i al fremtid kunne få et dansk pas, og der er det jo, det i bestemmelserne står, at man i en nærmere angiven periode ikke kan få dansk statsborgerskab.
Louise Frevert (DF), 2006-11-17:
Om svage grupper, som ikke har råd til det, vil jeg sige, at ifølge aftalen er pensionister jo altså eksempelvis – og det ved hr. Per Clausen jo også – fritaget, eller de får rettere sagt en reduceret pris, sådan at man kan være sikker på, at de også kan få set deres fjernsyn.
Pernille Vermund (LA), 2024-12-17:
Det, som vi jo har taget ned eller registreret, er, at da vi førstebehandlede det her lovforslag, stod det ikke engang i fremsættelsen, så vidt jeg husker, at det var en udmøntning af iværksætteraftalen, og så vidt jeg husker, var det ordføreren fra DF, der måtte spørge ministeren, om det var rigtigt forstået, at det var en udmøntning af en aftale, vi havde indgået, fordi det havde været sådan en lidt speciel proces.
Morten Helveg Petersen (RV), 2005-12-14:
Jeg tror, at sidste gang, jeg havde mulighed for at stille hr. Jens Rohde spørgsmål, var ved Folketingets åbningsdebat, og her spurgte jeg, hvad Venstre egentlig vil på velfærdsområdet, og hvor Venstre står i velfærdsdiskussionen.
Hans Andersen (V), 2006-04-28:
Lige præcis for at følge op på det – og så skal vi da ikke forlænge debatten yderligere – så ligger der i kommunalreformen jo også nogle elementer, der er helt nye, men afgørende for at sikre borgerne god social service, bl.a. at man som kommune nu skal til at forudsige, hvilke sociale behov der kommer næste år.
Jesper Petersen (SF), 2009-11-24:
Og da regeringen var alt for langsom til selv at komme i arbejdstøjet og fremsætte forslaget, blev ordningen altså i sidste samling sat til at virke af skatteministeren, før loven var blevet vedtaget – det, der førte til det her grundlovsbrud og den meget berømte næse til skatteministeren.
Anne Baastrup (SF), 2005-12-09:
Hvis det sidste er tilfældet, kan vi godt støtte det, for det er jo vigtigt, at man har muligheden for at beskytte sine kunstneriske udfoldelser, men samtidig skal vi altså også passe på, også set i lyset af den forespørgselsdebat, vi har haft her i formiddag: Hvor langt går det offentlige i sine muligheder for at gå ind i det enkelte private hjem?
Aase D. Madsen (DF), 2001-04-26:
Der er derfor i punkterne 3 og 4 dæmmet op for disse omgåelsesmuligheder, ligesom det bemærkes af de fremsatte beslutningsforslag, at de er af forholdsvis begrænset rækkevidde og langt hen ad vejen indebærer, at ganske almindelige mennesker får tildelt aktieoptioner henholdsvis warrants af en relativt beskeden størrelsesorden, hvilket ikke skulle give anledning til forsøg på skatteunddragelse i noget større omfang. Herudover er det forslagsstillernes opfattelse, at betænkelighederne bør kunne imødegås, og at der kan indsættes de nødvendige værneregler i lovgivningen. Efter punkt 4 skal tildeling af aktieoptioner og warrants, som er omfattet af de foreslåede beskatningsregler, foretages som et led i virksomhedens generelle personalepolitik for alle virksomhedens medarbejdere, og der skal eventuelt fastsættes en øvre grænse for virksomhedens adgang til at udstede aktieoptioner omfattet af beskatningsreglerne.
Mike Legarth (KF), 2012-10-26:
Man fjerner muligheden for konkurrence, når man fjerner muligheden for at få mest værdi for pengene, fordi man ikke sørger for, at der bliver konkurrenceudsat, altså fordi man ikke sørger for at sikre, at kommunerne skal kigge sig selv efter i sømmene og sørge for, at den ydelse, de leverer, ikke kan købes billigere på det private marked.
Peter Skaarup (DF), 2012-01-25:
Altså, det er vel rimeligt nok, at vi forlanger noget til gengæld af de lande, vi støtter meget kraftigt, både med bistand og diplomatisk indsats i forskellige sammenhænge, og vi støtter jo mange af de afrikanske lande, for at de netop også skal være hjælpsomme, når vi har et problem.
Steen Gade (SF), 2013-01-15:
Det blev jo straks værre, da en del af de folk, der var lejesoldater for Gaddafi, valgte at flytte sydpå og gemme sig i Sahara og forskellige andre steder, og da der så kom et militærkup i Mali, fik vi jo den situation, at det blev udnyttet af de grupper, som i forvejen var ved at sætte sig fast i det nordlige Mali.
Ole Stavad (S), 2000-10-10:
Det vil jo netop betyde, at vi så vil blive tvunget ind i at skulle til at harmonisere pensionsreglerne, for ellers bliver det jo sådan, at vi, der har de gode pensionsregler - og Danmark har nogle meget gode opsparingsmuligheder med fradragsret på pensionssiden i forhold til de fleste andre lande - så begynder at give tilskud til andre lande, når man flytter.
Magnus Heunicke (S), 2014-10-23:
Som vi også i dag har hørt, er det sådan, at de trafikanter, der daglig benytter den eksisterende Kronprins Frederiks Bro over Roskilde Fjord – og angående navngivningen vil jeg sige, at det ikke er den nuværende kronprins Frederik, der har lagt navn til den her forbindelse, for det er en gammel forbindelse, vi her har med at gøre – mere end nogen kender behovet for fornyet kapacitet og for en ny forbindelse.
Else Marie Mortensen (S), 2000-04-07:
Jeg er sikker på, at mulighederne for at få rådgivning og hjælp er anderledes, hvis man bor i en relativt stor by, end hvis man bor i en mindre by, for det handler også om det kommunale selvstyre og ressourcerne hos de personer, der har mulighed for at starte eksempelvis frivillige rådgivningsordninger.
Lene Espersen (KF), 2003-01-16:
Som statsministeren var inde på, er det danske embedsmandssystem kendetegnet ved det helt grundlæggende princip, at embedsværket er partipolitisk neutralt, og som statsministeren sagde, skal vi fastholde og beskytte dette system. I dette grundlæggende princip ligger bl.a., at den enkelte embedsmand ikke må lade sine egne politiske holdninger få indflydelse på den bistand, der ydes ministeren. Bistanden skal derimod ydes med henblik på sagligt og reelt at sikre den bedst mulige gennemførelse af ministerens politik.
Line Barfod (EL), 2007-05-23:
Det forudsætter, at man ikke mener, at det vigtigste er at betragte ældreomsorg som en vare, der skal kunne måles og vejes og handles, men derimod betragter den som noget, der handler om omsorg, og betragter den som noget, som vi fælles skal have et ansvar for.
Rune Lund (EL), 2006-05-10:
Hvis transport- og energiministeren kan give mig den bekræftelse, vil jeg da se frem til, at jeg ikke længere skal høre udenrigsministeren tale om, at luftrummet i Danmark eller danske lufthavne er noget, man bare skal diskutere i forhold til de her CIA-fly ved at henvende sig til transport- og energiministeren.
Villy Søvndal (SF), 2002-02-08:
er en offentlig debat, og derfor vil jeg også sige til ordførerne, at jeg synes, det har været underligt at opleve så svage begrundelser for at køre en højst usædvanlig procedure igennem på et tidspunkt, hvor man polariserer socialpolitikken i et omfang, vi efter min erindring aldrig har prøvet før i de 7 år, jeg har siddet i Folketinget.
Astrid Krag (S), 2015-04-17:
Jeg tror altså, at det her er noget af det mest useriøse, jeg har oplevet i mine vel efterhånden knap 8 år som folketingsmedlem, altså at der står en ordfører for Dansk Folkeparti på talerstolen og skal forsvare et beslutningsforslag, der handler om, at vi ikke kan afsætte nogle penge, samtidig med at den samme ordfører siger: Men vi støtter selvfølgelig, at de penge skal afsættes.
Mette Frederiksen (S), 2002-03-20:
Må jeg så ikke til fru Irene Simonsen sige, at forskellen på vores oprindelige forslag og det fremsatte forslag fra regeringen lige præcis er pasningsgarantien. Hvis ikke vi fra politisk side ønsker at sikre, at forældre kan få passet deres børn, så er forudsætningerne for det frie valg og dermed for valgfriheden ikkeeksisterende.
Erling Bonnesen (V), 2025-02-18:
Under turisme som vækstfaktor er der f.eks. 2.500 nye sommerhusgrunde, projektmodningsfond til turisme, mere glamping i det åbne land, og under styrkelse af småøernes udviklingsmuligheder: se på vejboder og gårdbutikker, vækstlåneordninger.
Pernille Vigsø Bagge (SF), 2014-02-07:
Men jeg vil godt sige, at da vi i forbindelse med finansloven for 2014 faktisk fremlagde en skitse – den skitse, som også var til forhandling med Enhedslisten under finanslovsforhandlingerne – var der jo for nogle af de unge kontanthjælpsmodtagere nogle justeringer i forhold til kontanthjælpsreformen, og dem er vi meget, meget interesseret i.
Karen J. Klint (S), 2005-03-04:
Vedrørende fremtidens måde at sammensætte Dansk Flygtningenævn på er vi lidt usikre på, om den model, der nu er her, lever godt nok op til den uafhængighed af ministeriet, som kritikken fra Gil-Robles og Institut for Menneskerettigheder er gået på.
Elisabeth Geday (RV), 2006-10-10:
Men vi har tilført midler, foreløbig til rejseholdet, og hvis der er behov for at tilføre flere ressourcer, kunne jeg da godt forestille mig, at med den succes, rejseholdet allerede har haft, er det måske netop en styrkelse af rejseholdet, vi skal se på, næste gang vi skal tilføre yderligere ressourcer.
Peter Duetoft (CD), 1998-09-08:
Min påstand er, at en international indsats på højeste niveau, som hr. Estrup og jeg er enige om, godt kan betyde, at der skal foretages investeringer i forsvaret, der er meget dyre, og at uddannelsen i forsvaret måske skal udbygges, og det kan også godt være meget dyrt. Så når hr. Estrup siger, at kommer der besparelsesforslag i Forsvarskommissionens konklusion, så vil hr. Estrup med glæde følge dem, så går jeg ud fra, at der også deri ligger, at hvis der i Forsvarskommissionen kommer konklusioner, der koster penge, så vil hr. Estrup lige så glædeligt stemme for de øgede udgifter.
Pernille Rosenkrantz-Theil (S), 2020-03-17:
Ministeriet har kl. 9.00 i morges frigivet lovforslaget til Folketinget på præcis samme måde, som vi plejer, men lovforslaget er ikke i sin endelige form tilgået udvalgets medlemmer, og hvad der er gået galt i den forbindelse, er vi i gang med at forsøge at afklare.
Ole Sohn (SF), 2000-05-10:
Jeg vil gerne have en garanti for, at ingen arbejdsløse lider skade, for virkeligheden er jo - ikke bare i eksemplet fra Odense; der var også eksempler fra Esbjerg - at hvis man frit skal oversætte indholdet, meddelte arbejdsformidlingen a-kasserne: Vent med at kontakte os til engang i efteråret! Det er klart, at hvis der går sådanne meldinger ud til den enkelte arbejdsløse, kan man jo frygte, at handlingsplanerne kommer så sent, at den arbejdsløse ikke kan få den aktivering, den pågældende har krav på.
Hans Kristian Skibby (DF), 2017-11-16:
Der var investorernes interesser; der var også samfundsøkonomiske interesser; og der var så sandelig også arbejdstagerog arbejdsgiverinteresser i, at vi kunne fortsætte, så langt som det nu kunne gøres, for at forbedre vores udvindingsmuligheder med ny teknologi osv. og også få investeret i allerede etablerede systemer i Nordsøen med henblik på at udvinde olie- og gasforekomster.
Søren Søndergaard (EL), 2017-01-27:
Altså, udgangspunktet er, at der af to ordførere her i salen, hr. Søren Espersen og hr. Leif Mikkelsen, er blevet sået tvivl om, hvorvidt regeringen og Venstre rent faktisk før det famøse møde i Den Internationale Olympiske Komité gik ind for, at man skulle boykotte Ruslands deltagelse i OL.
Pernille Rosenkrantz-Theil (EL), 2002-04-12:
Det drejer sig ikke kun om forskellige teologier, men også om folks livsforståelser og disses udtryk og konsekvenser, og et sådant religionsfag vil bidrage til skabelsen af mellemfolkelig forståelse og undergrave den intolerance og racisme, som vi er vidne til i dag i det danske samfund.
Karen Hækkerup (S), 2013-12-04:
Derfor er jeg rigtig glad for, at erhvervet har holdt møde med Fødevarestyrelsen, og at de er blevet enige om, at vi både kan bevare kanelsneglene og alt det andet lækre kanelguf, vi gerne vil have, men uden at der altså er kanel med den mængde kumarin i, som giver skader.
Jesper Petersen (SF), 2011-05-24:
Her har vi så igen en ordning, hvor man, som jeg forstår på hr. Mikkel Dencker, igen bevidst har valgt at sige, at lige det, der handler om hjemmeservicedelen og den type opgaver, kan lejerne selvfølgelig som alle andre benytte sig af, men der er egentlig ikke nogen adgang til at få gavn af det, der vil være den helt store del af det her lovforslag, nemlig boligrenovering.
Mattias Tesfaye (S), 2023-12-06:
Fra 2022 trådte der nye regler i kraft, som skal styrke kommunernes tilsyn med det pædagogiske indhold i dagtilbuddene, og efter at have læst kvalitetsundersøgelsen sendte jeg i maj et brev til alle kommuner, hvor jeg også indskærpede kommunernes ansvar for så også at sikre den kvalitet i henhold til gældende lovgivning.
Kenneth Mikkelsen (V), 2021-10-14:
Og set fra skolernes perspektiv – og her skal jeg måske komme med en disclaimer til salen, for jeg kan ikke helt lade være med også at kigge på det her med de briller, der hedder, at jeg bestrider posten som næstformand i en erhvervsskole, så jeg læser naturligvis også med de briller på – er der en række udfordringer i det fremsatte lovforslag.
Anne-Marie Meldgaard (S), 2003-02-19:
Jeg vil på samme måde som dem, der får 6 ugers selvvalgt uddannelse, spørge undervisningsministeren, om også denne gruppe er indeholdt i den samlede AMU-ramme. Mit spørgsmål er selvfølgelig i samme ombæring, om ikke der kan være risiko for, at den gruppe vil blive skubbet ud som følge af de nye styringsmekanismer.
Karsten Hønge (SF), 2021-05-17:
Jeg synes bare, at det her er én blandt flere ting, som bringer os hen i retning af at sige: Hvis du udfører et samfundsnyttigt arbejde, hvis du er med til at understøtte det organiserede og det regulerede arbejdsmarked, ved at du kan tegne overenskomst med 25 pct. af dine medlemmer, så kan du få en skattefordel, og det kan du ikke, hvis du ikke gør det, altså hvis du bare er en forretning.
Ole Vagn Christensen (S), 2001-10-23:
Da vor ordfører, hr. Poul Andersen, ikke kan være til stede, skal jeg på Socialdemokratiets vegne fremføre følgende: Med dette lovforslag, som har til formål at implementere tre EF-direktiver, en ILO-konvention og en ILO-protokol, mener vi i Socialdemokratiet, at der tages grundigt fat på at sikre de søfarende i Europa rimelige og ensartede arbejdsvilkår. Forslaget har været sendt til høring hos alle relevante parter og er generelt blevet positivt modtaget.
Line Barfod (EL), 2006-10-26:
Og det vil sige, at vi reelt den ene gang efter den anden har stået i situationer, hvor et flertal i Folketinget har vedtaget lovgivning uden præcis at vide, hvad konsekvenserne er, fordi man ikke kender retstilstanden i de lande, man vil udlevere oplysninger og mennesker til.
Tom Behnke (KF), 2009-03-13:
Det her gælder for en periode på 4 uger af gangen, og så skal politi og anklagemyndighed indberette til domstolene, hvilke numre man rent faktisk har aflyttet, i hvilket omfang man har gjort det, hvorfor man har gjort det, og hvad begrundelsen var, for at man gjorde det.
René Gade (ALT), 2017-03-30:
Så kommer man til at lave en masse afledte effekter, der både er gode for den grønne og den sociale og den økonomiske bundlinje, men det, vi har brug for, er, at man på tværs af landet siger, at vi ikke bare kan kigge på regeringen, vi ikke bare kan kigge på Folketinget, vi ikke bare kan kigge på virksomhederne og pege fingre ad dem, vi nu har mest lyst til at pege fingre af, nej, vi har selv ansvaret.
Tom Behnke (KF), 2009-12-03:
Og hvis det er sådan, at udvalget er i stand til på en faglig, saglig, velargumenteret måde at gå ind at sige, at det godt kan lade sig gøre at lave nogle definitioner – i hvert fald på dele af det her område – sådan at man kan skride ind på et tidligere tidspunkt, jamen så lad os se på det, og så er vi åbne over for det. Men vores indgang til det her er ikke den samme som forslagsstillernes; vores indgang er at styrke mulighederne for at give tilhold.
Frank Aaen (EL), 1998-06-04:
Derfor er der ikke nogen som helst begrundelse for, at den del indgår i aktstykket, og det er det, vi gerne vil markere, at der ud fra finanslovforhandlingerne og afstemningerne om ændringsforslagene ingen begrundelse er for, at man nu her eksplicit nævner, at det er en god ting at privatisere den praktiske hjælp.
Henriette Kjær (KF), 2003-05-06:
Hvis der i kommunerne er en tilbageholdenhed i forhold til at inddrage det nære netværk i børnesagerne, kan det jo bunde i mange forskellige forhold, f.eks. usikkerhed i forhold til at bruge ikkeprofessionelle, vanetænkning og manglende viden om eksisterende muligheder.
Keld Albrechtsen (EL), 2000-11-21:
Jeg må sige til hr. Holger K. Nielsen, at jeg altså ikke synes, at problemet bliver bedre af, at det hele - uden at vi andre ved noget om det - skal afgøres i nogle sene nattetimer nede i Nice, hvor der sidder nogle regeringer, og uden at befolkningen overhovedet ved noget som helst om, hvilke studehandler de sidder dér og laver.
Ove Hygum (S), 1998-12-09:
Regeringens forarbejde forud for efterlønsreformen påbegyndtes med fremlæggelsen af regeringsgrundlaget den 23. marts, hvoraf det fremgår, at regeringen vil tilstræbe en forhøjelse af den frivillige tilbagetrækningsalder fra arbejdsmarkedet, ligesom vi gerne ville indbygge mere fleksibilitet i efterlønsordningen.